**PREDLOG**

Na podlagi petega odstavka 17. člena Zakona o sistemu plač v javnem sektorju(Uradni list RS, št. [108/09](http://www.uradni-list.si/1/objava.jsp?sop=2009-01-4891) – uradno prečiščeno besedilo, [13/10](http://www.uradni-list.si/1/objava.jsp?sop=2010-01-0520), [59/10](http://www.uradni-list.si/1/objava.jsp?sop=2010-01-3273), [85/10](http://www.uradni-list.si/1/objava.jsp?sop=2010-01-4554), [107/10](http://www.uradni-list.si/1/objava.jsp?sop=2010-01-5583), [35/11](http://www.uradni-list.si/1/objava.jsp?sop=2011-01-1743) – ORZSPJS49a, [27/12](http://www.uradni-list.si/1/objava.jsp?sop=2012-01-1121) – odl. US, [40/12](http://www.uradni-list.si/1/objava.jsp?sop=2012-01-1700) – ZUJF, [46/13](http://www.uradni-list.si/1/objava.jsp?sop=2013-01-1753), [25/14](http://www.uradni-list.si/1/objava.jsp?sop=2014-01-0961) – ZFU, [50/14](http://www.uradni-list.si/1/objava.jsp?sop=2014-01-2074), [95/14](http://www.uradni-list.si/1/objava.jsp?sop=2014-01-3949) – ZUPPJS15, [82/15](http://www.uradni-list.si/1/objava.jsp?sop=2015-01-3254), [23/17](http://www.uradni-list.si/1/objava.jsp?sop=2017-01-1206) – ZDOdv, [67/17](http://www.uradni-list.si/1/objava.jsp?sop=2017-01-3165) in [84/18](http://www.uradni-list.si/1/objava.jsp?sop=2018-01-4122)) ministrica za izobraževanje, znanost in šport v soglasju z ministrom za finance izdaja

**P R A V I L N I K
    o ocenjevanju zaposlenih v javnih zavodih s področja raziskovalne in razvojne dejavnosti za leto 2020 zaradi posledic epidemije COVID-19**

**1. člen**

**(vsebina)**

S tem pravilnikom se ureja ocenjevanje javnih uslužbencev v javnih zavodih s področja raziskovalne in razvojne dejavnosti za leto 2020 zaradi posledic epidemije COVID-19.

**2. člen**

**(ocenjevanje javnih uslužbencev)**

Ne glede na določbo tretjega odstavka 4. člena Pravilnika o napredovanju zaposlenih v javnih zavodih s področja raziskovalne in razvojne dejavnosti (Uradni list RS, št. 86/08, [109/08](http://www.uradni-list.si/1/objava.jsp?sop=2008-01-4700), [73/11](http://www.uradni-list.si/1/objava.jsp?sop=2011-01-3154) in 46/19; v nadaljnjem besedilu: Pravilnik o napredovanju zaposlenih v javnih zavodih s področja raziskovalne in razvojne dejavnosti) se postopek ocenjevanja za leto 2020 izvede tudi za javne uslužbence, ki so bili v letu 2020 začasno zadržani od dela več kot šest mesecev zaradi odrejene karantene, višje sile, ki je posledica obveznosti varstva otrok zaradi zaprtja vrtcev in šol in drugih objektivnih razlogov, ali nemožnosti prihoda na delo zaradi ustavitve javnega prevoza ali zaprtja mej s sosednjimi državami, zaradi odrejenega čakanja na delo ali zaradi okužbe z virusom SARS-CoV-2.

**3. člen**

**(rok za ocenitev)**

Ne glede na določbo drugega odstavka 4. člena Pravilnika o napredovanju zaposlenih v javnih zavodih s področja raziskovalne in razvojne dejavnosti se javni uslužbenci iz prejšnjega člena ocenijo v 30 dneh od uveljavitve tega pravilnika.

**4. člen**

**(preverjanje izpolnjevanja pogojev za napredovanje)**

Ocena javnega uslužbenca, pridobljena v skladu s tem pravilnikom, se upošteva pri preverjanju izpolnjevanja pogojev za napredovanje v višji plačni razred tudi v letu 2021.

**5. člen**

**(pisno obvestilo in aneks k pogodbi o zaposlitvi)**

Ne glede na določbo tretjega odstavka 8. člena Pravilnika o napredovanju zaposlenih v javnih zavodih s področja raziskovalne in razvojne dejavnosti se javnemu uslužbencu ob izpolnitvi pogojev za napredovanje v višji plačni razred pisno obvestilo in predlog aneksa k pogodbi o zaposlitvi izročita najpozneje v 15 dneh po izteku roka iz 3. člena tega pravilnika.

KONČNA DOLOČBA

**6. člen**

**(začetek veljavnosti)**

Ta pravilnik začne veljati naslednji dan po objavi v Uradnem listu Republike Slovenije.

Št. 007-53/2021/…

Ljubljana, dne … 2021

EVA 2021-3330-0044

  **Prof. dr. Simona Kustec**

 ministrica

 za izobraževanje, znanost in šport

 **S O G L A Š A M ! Mag. Andrej Šircelj**

 minister

 za finance

Ljubljana, dne … 2021